какви са условията за да стане човек дарител на бъбрек за свой близък?
първото и задължително условие е да не се рискува живота и здравето на човека, който иска да си дари бъбрека. за да дарите бъбрека си ще бъдете подложени на много подробни изследвания. само, когато всички изследвания покажат, че сте напълно здрав, ще се определи, че няма пречка да дарите бъбрека си. част от задължителните изследвания, които трябва да се направят преди евентуалната операция са: кръвни анализи, анализи на урина, рентгенови снимки, ехография/томография. допълнителни прегледи и изследвания, които може да изиска лекуващия нефролог или трансплантолог могат да бъдат към кардиология, пулмология или гинекология. освен всички тези детайли е много важно донорството да не влияе отрицателно на семейното положение, социалния живот и психичното състояние на дарителя.